鼓五絃之琴，奏阳春白雪之曲。至唐高宗时，其曲绝焉。显庆二年，命太常增修旧曲。吕才上言，阳春白雪，调髙寡和，宋玉以来，迄今千载，未有能者。今依琴中旧曲，定其宫商，而作是曲。故有传焉。
真传正宗琴谱曲意解题原文.按斯曲与阳春并传，皆师旷所制。盖以商绩宫，取其淸洁焉耳。想夫太素爲质，莹然白璧无瑕矣，一气覃敷，万里银粧，廓然太公无私矣，而又不事剪裁，体态天然，兆豊年而瑞帝都，愈梅色而肩风月，浑然万善咸备矣。是以高世之士，或骑驴于灞桥，或诵读于窗下，或烹茶于幽室，而抚景推敲，最属意于冬雪者居